hvor lang tid må det tage at reparere min kogeplade?
der findes ingen faste regler for sagsbehandlings- og reparationstid. en skade bør som udgangspunkt kunne repareres indenfor ”rimelig tid”.

 

”rimelig tid” er altid en konkret vurdering, som bl.a. afhænger af, om der er tale om kompliceret reparation/fejl, om det er en standard vare osv.

 

ankenævnet for forsikring har tidligere afgjort kendelser på samme område og givet kunden ret i situationer, hvor reparationstiden var længere end 3-4 måneder. dvs. at forsikringsselskabet dermed skulle betale for en ny genstand i stedet. du kan finde relevante kendelser på ankenævnets hjemmeside: [https://ankeforsikring.dk](https://ankeforsikring.dk/).

